पीआर मिश्रा को किया रिप्लेस, प्रताप चंद्र CRO और तबलेश पांडे नए MD बने
LIC's latest Chief Investment Officer Update लाइफ इंश्योरेंस कॉरपोरेशन ऑफ इंडिया (LIC) ने रत्नाकर पटनायक को अपना नया चीफ इन्वेस्टमेंट ऑफिसर (CIO) बना दिया है। र
लाइफ इंश्योरेंस कॉरपोरेशन ऑफ इंडिया (LIC) ने रत्नाकर पटनायक को अपना नया चीफ इन्वेस्टमेंट ऑफिसर (CIO) बना दिया है। रत्नाकर पटनायक 10 अप्रैल से CIO पद की कमान संभाल चुके हैं। पीआर मिश्रा की जगह रत्नाकर पटनायक को यह पद सौंपा गया है। LIC ने इस बात की जानकारी फाइलिंग में दी।
1990 से LIC में काम कर रहे हैं पटनायक
रत्नाकर पटनायक को इंडस्ट्री में 32 साल का एक्सपीरियंस है। वे सितंबर 1990 में LIC में डायरेक्ट रिक्रूट ऑफिसर के रूप में शामिल हुए थे। पटनायक ने अब तक चार जोन्स में काम किया है, जिसमें से सबसे ज्यादा उन्होंने मार्केटिंग असाइनमेंट का काम संभाला है।
रत्नाकर पटनायक ने सीनियर डिविजनल मैनेजर के रूप में इंदौर और जमशेदपुर डिविजन्स को हेड किया। इसके अलावा पटनायक ने तीन सालों तक ईस्टर्न जोन में रीजनल मैनेजर के रूप में भी काम किया है। इसके बाद पटनायक ने LIC के सेंट्रल ऑफिस में चीफ ऑफ इन्वेस्टमेंट-फ्रंट ऑफिस का पद संभाला था। रत्नाकर पटनायक फिजिक्स में प्रमुख हैं और इंश्योरेंस इंस्टीट्यूट ऑफ इंडिया के फेलो रहे हैं।
प्रताप चंद्र CRO और तबलेश पांडे नए MD बने
LIC ने फाइलिंग में कहा कि पीआर मिश्रा का ट्रांसफर कर उन्हें दूसरे असाइनमेंट पर पोस्ट कर दिया गया है। वहीं कंपनी ने प्रताप चंद्र पैकराय को अपना नया चीफ रिस्क ऑफिसर (CRO) बना दिया है। उन्हें तबलेश पांडे की जगह यह पद सौंपा गया है। तबलेश पांडे को कॉरपोरेशन ने 1 अप्रैल को मैनेजिंग डायरेक्टर बना दिया था।
पटनायक की तरह प्रताप चंद्र पैकराय भी सितंबर 1990 में LIC में डायरेक्ट रिक्रूट ऑफिसर के रूप में शामिल हुए थे। उन्हें इंश्योरेंस सेक्टर के मार्केटिंग और एडमिनिस्ट्रेशन दोनों का अच्छा-खासा एक्सपीरियंस है। प्रताप चंद्र ने कॉरपोरेशन में रीजनल और सेंट्रल ऑफिसों दोनों में कई पदों पर काम किया है। उनके पास साइंस में बैचलर डिग्री है और उन्होंने MBA भी किया है। वे भी इंश्योरेंस इंस्टीट्यूट ऑफ इंडिया के फेलो रहे हैं।